paragraph_text: Sjever-sjeverozapad (eng. North by Northwest) je slavni američki humorni triler iz 1959. kojeg je režirao Alfred Hitchcock. Nakon što je snimio “Vrtoglavicu”, Hitchcock se odlučio za nesimboličnu i zabavnu priču. Komplicirana radnja se vrti oko nevinog čovjeka kojeg su agenti tajnovite organizacije zamijenili za špijuna koji im želi pomutiti planove za krijumčarenje mikrofilma. Film se smatra jednim od najboljih Hitchcockovih ostvarenja.